Diari Oficial de la Generalitat Valenciana


Sumari del DOGV 8449, del 21-12-2018 (2018/11595)

RESOLUCIÓ de 13 de desembre 2018, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2019, les subvencions destinades a la realització de projectes dirigits a la integració social de persones immigrants.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8449

Data del DOGV
:   21-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11158


Data del document
:   13-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de desembre 2018, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2019, les subvencions destinades a la realització de projectes dirigits a la integració social de persones immigrants. [2018/11159]  
Mitjançant l'Ordre 1/2018, de 2 de febrer, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants, d'ara endavant Ordre 1/2018, per la qual s'estableixen les bases reguladores de subvencions per a la integració social de persones immigrants (DOGV 8231, 09.02.2018).  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2019 les subvencions destinades al finançament de les despeses corrents derivades de la realització de projectes d'integració social de persones immigrants que es desenvolupen en l'àmbit territorial de la Comunitat Valenciana regulades per l'Ordre 1/2018 per la qual s'estableixen les bases reguladores de subvencions per a la integració social de persones immigrants.  
Podran ser objecte d'aquesta subvenció els projectes d'integració social de persones immigrants que s'emmarquen en algun dels programes següents:  
A.1. Acolliment integral, incloent-hi allotjament i manutenció.  
A.2. Primer acolliment i acompanyament, mediació intercultural i promoció de la interculturalitat.  
A.3. Intervenció social amb població immigrant a través d'un sistema de treball en xarxa.  
En cap cas es finançaran projectes d'inserció sociolaboral.  
Els projectes objecte de finançament hauran de ser executats a la Comunitat Valenciana durant l'exercici 2019.  
  
Segon. Condicions de la concessió de les subvencions  
1. El procediment de concessió d'aquestes ajudes es tramitarà en règim de concurrència competitiva.  
2. Podran sol·licitar i ser beneficiàries d'aquestes subvencions les entitats privades sense ànim de lucre que complisquen els requisits establits en l'article 2 de l'Ordre 1/2018, per la qual s'estableixen les bases reguladores de subvencions per a la integració social de persones immigrants.  
Així mateix, les entitats beneficiàries de la subvenció hauran de complir les obligacions recollides en l'article 3 de l'ordre esmentada.  
  
  
Tercer. Quantia de la subvenció  
1. La dotació del crèdit disponible per a l'anualitat 2019 es distribuirà entre els diferents programes subvencionables atés el percentatge determinat en l'article 10 de l'Ordre 1/2018 per la qual s'estableixen les bases reguladores de subvencions per a la integració social de persones immigrants, entre les entitats beneficiàries el projecte de les quals haja superat la puntuació mínima exigida en les bases citades.  
2. El procés d'adjudicació es realitzarà, atesa la dotació assignada per a cadascun dels programes, de la manera següent:  
Per al programa A.1 es tindrà en compte el crèdit assignat a aquest i la puntuació total obtinguda pel conjunt de projectes aprovats, i és el quocient entre tots dos elements el que determinarà el valor/punt, que servirà com a valor de referència per a efectuar el repartiment del crèdit.  
  
Per als programes A.2 i A.3 el repartiment del crèdit s'efectuarà per ordre de puntuació dels projectes, de major a menor, tenint en compte el límit de finançament per projecte establit en el citat article 10 fins a l'esgotament dels crèdits assignats per a cadascun dels programes.  
3. En el supòsit que després de l'assignació inicial del crèdit per als projectes del programa A.1 hi haguera crèdit sobrant, es podrà redistribuir aquest entre els restants projectes del citat programa en funció de la puntuació obtinguda en aquests. Tenint en compte que, en cap cas, la subvenció concedida podrà ser superior a l'import sol·licitat per l'entitat beneficiària.  
  
Quart. Finançament de les ajudes  
1. La present convocatòria de subvencions es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda.  
  
2. El projecte de llei de pressupostos de la Generalitat per a l'exercici 2019 preveu l'existència de la línia de subvenció S7672 en l'aplicació pressupostària 29.40.44.818.12.9, dotada amb un import de 2.000.000 euros.  
3. No obstant això, l'import màxim, que tindrà caràcter estimat, i que es destinarà a atendre aquestes ajudes serà d'1.800.000 euros. En tot cas, l'import assignat quedarà condicionat a l'existència de crèdit adequat i suficient per a atendre les ajudes convocades en la llei de pressupostos de la Generalitat que siga aprovada per a l'exercici 2019.  
  
4. Una vegada aprovada i publicada la citada llei de pressupostos, per resolució de la vicepresidenta del Consell i consellera d'Igualtat i Polítiques Inclusives, es donarà publicitat a la línia pressupostària concreta i a l'import global màxim destinat a la concessió de les ajudes previstes en la present convocatòria.  
  
Cinqué. Termini i lloc de presentació de les sol·licituds de subvenció  
  
1. El termini per a la presentació de les sol·licituds serà d'un mes, comptador des de l'endemà de la publicació de la present resolució de convocatòria en el Diari Oficial de la Generalitat Valenciana.  
L'incompliment d'aquest termini determinarà l'exclusió de la convocatòria.  
2. La tramitació i presentació de sol·licituds, juntament amb els annexos i la documentació corresponent, s'ha de realitzar exclusivament per mitjans electrònics per qui tinga la representació legal de l'entitat, de conformitat amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques.  
Per a poder accedir a aquest sistema electrònic, el sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física), tots dos emesos per l'Autoritat de Certificació de la Comunitat Valenciana.  
Si es presenta un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via electrònica.  
3. El punt d'accés a la tramitació electrònica és la seu electrònica de la Generalitat, accessible en la pàgina web https://sede.gva.es. Aquest tràmit també estarà disponible en l'enllaç següent:  
http://www.gva.es/es/inicio/procedimientos'id\_proc=2962  
 4. La sol·licitud i la documentació preceptiva presentada per altres mitjans diferents dels previstos determinarà l'exclusió d'ofici d'aquesta convocatòria.  
  
Sisé. Documentació que cal adjuntar a la sol·licitud  
1. En la tramitació telemàtica, les entitats sol·licitants han d'aportar juntament amb la sol·licitud (Annex I), a través dels mitjans electrònics, la documentació següent:  
a) Una fitxa tècnica per a cada projecte presentat (annex II), que recollirà de forma detallada la programació d'aquest.  
Aquelles dades o punts que no hagen sigut aportats en la corresponent fitxa tècnica del projecte no podran ser tinguts en compte a l'efecte de la seua valoració.  
b) Fotocòpia compulsada de la targeta de persones jurídiques i entitats en general, en què conste el CIF de l'entitat sol·licitant.  
c) Fotocòpia compulsada de la documentació acreditativa de la capacitat del signatari de la sol·licitud per a representar l'entitat (escriptura d'apoderament o certificat de l'acord de l'òrgan de govern de l'entitat en què faculta el representant legal per a subscriure la sol·licitud).  
d) Fotocòpia compulsada dels estatuts vigents de l'entitat.  
e) Fotocòpia compulsada del document acreditatiu de la inscripció de l'entitat en el registre administratiu que per la seua naturalesa jurídica li corresponga.  
f) Model de domiciliació bancària, si és un nou perceptor o hi haguera un canvi de número de compte. Aquest model ha d'anar segellat i signat per l'entitat bancària, on conste el número de compte i el titular.  
  
g) Si es presenta un projecte del programa A.1, es presentarà la documentació que permet l'entitat sol·licitant d'aquesta subvenció oferir el recurs d'allotjament (contracte de lloguer, acord de cessió d'instal·lacions, escriptura de propietat del recurs, etc.)  
h) Si es presenta un projecte del programa A.3, es presentarà certificat del representant legal de cada entitat coparticipant en el projecte (annex III).  
i) Fotocòpia compulsada del DNI o, si escau, NIE o passaport del representant legal de l'entitat.  
j) Declaració responsable que no concorre en l'entitat sol·licitant les circumstàncies assenyalades en l'article 13 de la Llei 38/2003.  
k) Acreditació que es troba al corrent de les seues obligacions tributàries i davant de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics.  
Estaran exemptes de la presentació dels documents recollits en les lletres b, c, d, e, f i i anteriors, aquelles entitats que ja els hagueren aportats amb motiu de la presentació d'alguna sol·licitud d'ajudes a la Direcció General d'Inclusió Social, i no s'hagueren produït canvis en aquesta documentació.  
En aquest cas s'haurà d'indicar la convocatòria en la qual es va presentar la documentació i número d'expedient corresponent en què consta.  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris assenyalats en l'article 10 de la citada Ordre 1/2018 per la qual s'estableixen les bases reguladores de subvencions per a la integració social de persones immigrants.  
  
Huité. Termini de resolució i notificació  
1. El termini de resolució i notificació de la convocatòria serà de sis mesos, comptadors des de l'endemà de la publicació de la present convocatòria, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
2. La citada resolució serà publicada en el Diari Oficial de la Generalitat Valenciana, d'acord amb el que s'estableix en l'article 18 de la Llei General de Subvencions.  
La pràctica d'aquesta publicació s'ajustarà les disposicions contingudes en els articles 40, 42 i 43 de la Llei 39/2015, d'1 d'octubre, del procediment administratiu comú de les administracions públiques.  
3. Contra aquesta resolució, que esgota la via administrativa, es podrà interposar, potestativament, recurs de reposició davant el mateix òrgan que les haja dictades en el termini d'un mes, comptador des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos, comptadors des de l'endemà de la seua publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Règim de lliuraments de pagament   
1. Llevat que la legislació de la Generalitat permeta un règim de lliurament de transferències corrents diferent, el pagament de les ajudes i subvencions previstes en aquesta ordre se subjectarà al que es disposa en l'Ordre 1/2018 per la qual s'estableixen les bases reguladores de subvencions per a la integració social de persones immigrants, i s'estableix el règim següent:  
a) S'anticiparà un 30 % de l'import de la subvenció, després de la concessió d'aquesta.  
b) La resta es lliurarà després de la justificació pel beneficiari del compliment de la totalitat de l'objecte de la subvenció atorgada.  
2. La resolució de concessió de les ajudes fixarà finalment, en el cas que la legislació de la Generalitat establisca un règim de lliurament de transferències corrents diferent del previst en el paràgraf anterior, el règim de pagament de les ajudes a què haja de subjectar-se la present convocatòria.  
3. El termini màxim per a la presentació de la memòria tècnica serà el 10 de gener de 2020.  
  
Contra la present resolució, que posa fi a la via administrativa, es podrà interposar potestativament recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, comptador des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptadors des de l'endemà de la seua notificació, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que es disposa en l'article 10.1.a i article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre que s'estime oportú.  
  
València, 13 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.